Штогод у структуры метадычнай службы ліцэя з’яўляюцца творчыя і праблемныя групы, узнікненне якіх абумоўлена інтарэсам асобных педагогаў да асваення новых метадаў і тэхналогій навучання. Некалькі гадоў у ліцэі паспяхова працавала праблемная група “Развіццё творчага мыслення сродкамі эўрыстычных падыходаў да навучання”. Доследна-эксперыментальная работа ўдзельнікаў праблемнай групы па пашырэнні форм работы з таленавітымі дзецьмі і алімпіяднага руху ў ліцэі прывяла да штогадовага правядзення адкрытых ліцэйскіх эўрыстычных алімпіяд па рускай і англійскай мовах. Метадычным прадуктам дзейнасці педагогаў сталі распрацаваныя алімпіядныя заданні, алгарытм правядзення алімпіяд і крытэрыі ацэньвання творчых работ вучняў.